Борис Младенов-Young
В бетонен град, на мрачния балкон…

chitanka.info

В бетонен град, на мрачния балкон,

цветя отглеждам в пушек и неон.

Но като прецъфтят, защо така,

не могат да завържат семена?

Къде кого не питах за съвет,

прелиствах книги, търсех в интернет,

подменях сортове какви ли не…

Накрая отговорът сам дойде:

На сън лалета цъфнали видях.

И рой пчелички в нежно блудство с тях

оплождаха невинно цвят след цвят…

А в моя каменен бетонен град

цветята неопрашени цъфтят —

пчели и пеперуди тук са кът!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.